Ljetni rat
<s>Ljetni rat (estonski: Suvesõda) naziv je za kratkotrajni, višemjesečni sukob u sklopu Istočnog fronta Drugog svjetskog rata u kojem je Estonija prešla iz sovjetske u nacističku okupaciju.</s><s>U sukobu su se ujedinjene snage Šumske braće, Omakaitsea i Wehrmachta zajednički borile protiv Crvene armije i NKVD-a.</s>

<s>Pozadina</s>

<s>Dana 17. lipnja 1940. godine, Sovjetski Savez izvršio je okupaciju Estonije, koja je 7. kolovoza iste godine reorganizirana kao sovjetska republika.</s><s>Službena Moskva sprovodila je represiju nad estonskim civilima i potencijalnim oponentima režima, većina kojih je deportirana u zatvorske kampove ili različita naselja diljem Sovjetskog Saveza tokom prvih masovnih deportacija u sklopu šireg projekta prisilnog raseljavanja.</s><s>Ovakva politika dovela je do jačanja antisovjetskog pokreta otpora u Estoniji.</s>

<s>Invazija</s>

<s>Kada je Treći Reich 22. lipnja 1941. godine izvršio invaziju na Sovjetski Savez, neku su Estonci vjerovali kako bi nacisti mogli osloboditi Baltik od sovjetske vlasti.</s><s>Njemačka vojska, koju je predvodio Wilhelm Ritter von Leeb, izvršila je invaziju na Estoniju.</s><s>Iako je invazija tekla dobro po Nijemce, sovjetski Istrebiteljski bataljuni žestoko su branili sjever zemlje, koji je bio posljednji dio estonskog teritorija koji je potpao pod nacističku okupaciju.</s><s>Oko 12,000 pripadnika estonske Šumske braće pomoglo je nacistima, a ključna je bitka prve faze bila ona kod Antsle 5. srpnja 1941. godine.</s>

<s>Krajem srpnja, Sovjeti i Šumska braća sukobili su se kod Kautle, pri čemu su Sovjeti odnijeli pobjedu, ali isto tako izvršili masakr nad lokalnim stanovništvom, ubivši 30-ak civila; također su spalili i uništili cijeli niz imanja i privatnih posjeda u mjestu i okolici.</s><s>Tako mali broj mrtvih – posljedica je činjenice da su finski dobrovoljci uspješno probili blokadu Crvene armije oko Kautle i uspješno evakuirali velik broj estonskih civila, spasivši im tako živote.</s><s>Međutim, dobar dio estonskog teritorija oslobođen je tokom mjeseca srpnja; početkom srpnja, estonska zastava podignuta je u Vasteliini, a ubrzo nakon oslobođen je i Võru.</s><s>Početkom mjeseca, pod vodstvom Friedricha Kurga, oslobođen je i Tartu; prije napuštanja grada, NKVD je pobio gotovo 200 zatvorenika iz zatvora u Tartuu.</s><s>Oslobađanje teritorija u tom je trenutku teklo sporije, a kulminiralo je oslobađanjem Narve sredinom kolovoza.</s><s>Uslijedio je proboj prema Tallinnu.</s>

<s>Tallinn je do kraja kolovoza bio potpuno okružen.</s><s>Nijemci su započeli svoj napad na grad 19. kolovoza, a zajedničke estonsko-njemačke snage preuzele su grad 28. kolovoza.</s><s>Sovjetska evakuacija iz Tallinna dovela je do teških gubitaka.</s><s>Tog je dana crvena zastava s Pikk Hermanna zamijenjena onom estonskom.</s><s>Nakon što su Sovjeti protjerani iz Estonije, nacisti su razoružali estonske gerilce, a estonska zastava u Tallinnu ubrzo je zamijenjena onom njemačkom.</s>

<s>Posljednji veći sukob Ljetnog rata bila je tzv. Operacija Beowulf.</s><s>U dvije faze, Nijemci i Estonci su od rujna do kraja listopada pokrenuli niz diverzantskih napada kako bi zbunili sovjetske trupe na otocima Zapadnoestonskog arhipelaga.</s><s>Do kraja listopada, nacisti su preuzeli kontrolu nad otocima.</s>

<s>Posljedice</s>

<s>Uz borbe protiv partizana i ponovno korištenje taktike spaljene zemlje, NKVD je također počinio i brojne zločine protiv civilnog stanovništva te je uništavo civilnu infrastrukturu.</s><s>Brojni gradovi i naselja su spaljivani, a NKVD je ukupnio pobio oko 1,850 civila i nenaoružanih gerilaca, među kojima je bila i cijela tadašnja populacija naselja Viru-Kabala, koja je pobijena u kolovozu 1941. godine; među žrtvama su bile i šestomjesečna beba i dvogodišnje dijete.</s><s>Sovjetski Istrebiteljski bataljuni također su, ponekad, palili žive ljude.</s>

<s>U srpnju 1941. godine došlo je do devastacije nekoliko fakultetskih zgrada i biblioteka, pri čemu je zauvijek nestalo 465,000 knjiga, nekoliko arhiva i oko 2,500 umjetničkih djela.</s><s>Uništeno je ukupno 3,237 farmi i 13,500 zgrada.</s><s>Sovjetske su trupe također krale raznorazne potrepštine i predmete iz Estonije.</s>

<s>Nakon završetka Ljetnog rata, njemačke su trupe ušle u Sovjetski Savez preko Baltika i počele novačiti Estonce za svoje jedinice.</s>

<s>Reference</s>

<s>1941
Estonija u Drugom svjetskom ratu
Njemačka u Drugom svjetskom ratu
SSSR u Drugom svjetskom ratu
Istočni front (Drugi svjetski rat)</s>

